Rikunarita-ORG/Wikinium huggingface dataset:
# Asiatiske vinterleker 1986

**Asiatiske vinterleker 1986**. De første Asialekene i vinteridrett ble arrangert i Sapporo, Hokkaidō i Japan i perioden 1. til 8. mars 1986. Det var 293 utøvere fra sju nasjoner som deltok i sju sporter. Japan ble beste nasjon med 29 gullmedaljer foran Kina med fire.

## Medaljer

| Asiatiske vinterleker 1986, Sapporo  |
| --- |
|  Nr.  | Nasjon / Lag |    Gull    |    Sølv    | Bronse | Totalt |
| 1. |  Japan | 29 | 23 | 6 | 58 |
| 2. |  Kina | 4 | 5 | 12 | 21 |
| 3. |  Sør-Korea | 1 | 5 | 12 | 18 |
| 4. |  Nord-Korea | 1 | 2 | 5 | 8 |
| Totalt | **35** | **35** | **35** | **105** |

## Deltakende nasjoner

Hjemmenasjonen Japan stilte med den største troppen, 92 utøvere og Sør-Korea med den nest største med 65 utøvere.

* Hongkong (4)
* India (14)
* Japan (92)
* Kina (63)
* Mongolia (4)
* Nord-Korea (51)
* Sør-Korea (65)

## Idretter

* Alpint (4)
* Hurtigløp på skøyter (9)
* Ishockey (1)
* Kortbaneløp på skøyter (8)
* Kunstløp (4)
* Langrenn (6)
* Skiskyting (3)

## Eksterne lenker

* Results of the 1st Asian Winter Games
# Kata

Noen karateutøvere i Perus hovedstad Lima utfører en kata.  Foto: Congreso de la República del Perú (2012)
Bildeserien viser en karate-kata trinn for trinn.  Foto: Evdcoldeportes (2009)
**Kata** er et japansk ord som beskriver et detaljert mønster av bevegelser som blir utført enten alene eller i par.

Kata blir benyttet i mange tradisjonelle japanske kunstarter, eksempelvis teaterformer som kabuki og skoler for teseremonier (chadō), men er allmennt mest kjent fra kampsport. Kata blir brukt i de fleste tradisjonelle japanske og okinawanske kampsporter, slik som aikido, iaidō, jōdō, judo, jujutsu, kenjutsu, kendo og karate. Andre asiatiske kunstarter som t'ai chi ch'uan og taekwondo benytter den samme formen for trening, men benytter det respektive kinesiske og koreanske ordet i stedet.

## Fotnoter

## Eksterne lenker

* (en) Kata – kategori av bilder, video eller lyd på Commons
# Tsuneari Yahiro

| Tsuneari Yahiro |
| --- |
|  |
| Født | 12. sep. 1987 (38 år) |
| Beskjeftigelse | Karateka  |
| Sport | Karate |
|

---

Tsuneari Yahiro på Commons |

**Tsuneari Yahiro** (født 12. september 1987) er en australsk karateka.

Han representerte Australia under Sommer-OL 2020 i Tokyo, hvor han ble utslått i gruppespillet.

## Referanser

## Eksterne lenker

* (en) Tsuneari Yahiro – Olympedia

* (en) Tsuneari Yahiro – InterSportStats.com

* (en) Tsuneari Yahiro – Karate Records

Autoritetsdata
# Vestlig kampkunst

**Vestlig kampkunst** (engelsk: *Western martial arts*, forkortet **WMA**) er et begrep som betegner kampsporter som har en forankring i vesten. Motsasen til WMA er østlig kampsport - som blant annet omfatter karate, judo, kendo. WMA omfatter blant annet olympisk fekting, savate, olympisk boksing og bryting, tyrkisk olje-bryting, islandsk glima og portugisisk jogo do pao.[*trenger referanse*]

## HEMA

Innenfor WMA-begrepet ligger også begrepet HEMA, en forkortelse for historical Europan marital arts. HEMA baserer seg på studiet av historiske avhandlinger og manualer som viser forskjellige kampteknikker. Teknikkene som blir beskrevet varierer og kan inneholde informasjon om kun ett våpen eller flere våpen - som stav, kjepp, dolk, sverd, langsverd, strid fra hest, hellebard, bruk av buckler (lite rundskjold) og lignende. Den eldste av de kjente europeiske manualene er fra ca. 1280-1320, og er trolig produsert i et kloster eller geistlig miljø, da en gjennomgående karakter i manualen er en prest. Denne manualen går under betegnelsen MS.133, eller Tower Fechbuch og beskriver utelukkende teknikker for bruk av sverd og bukler (lite håndskjold).

Andre sentrale verk for middelalder og tidlig nytid er:

* Liechtenauertradisjonen - denne oppstår i slutten av 1300-tallet og er aktiv frem til slutt av 1500. Den er og tradisjonen som produserer flest tekstbøker.
* Med utgangspunkt i Liechtenauertradisjonen fantes det og en rekke lokale, og ikke beslektete systemer i Det tysk-romerske rike. Som eksempelvis gladiatoriagruppen.
* Fiore Dei Liberi - samtidig fektemester med Johannes Liechtenauer som har gitt navn til ovennevnte, han virket i Italia og i tiden rundt 1410 utga han Flos Duellatorum, som det fins fire gjenværende kopier av.[*trenger referanse*]

Ofte blir manualer i dagligtale mellom forskere og utøvere navngitt ut fra dem som angivelig laget dem, eksempelvis Fiore di Liberi, Hanko Döbringer , Sigmund Ringeck, Peter von Danzig, Juden Lew, Paulus Kal, Joachim Meyer, Da Silva og Mendoza.

USA faller også innenfor HEMA med militære kampteknikker som sabel og bajonett fra 1800-tallet til tidlig 1900-tall. Flere amerikanske HEMA-grupper studerer likevel historiske europeiske manualer og er ledende i tolkningen og gjenopplivingen av gjenoppdagede historiske vestlige kamp-manualer, mens andre retninger (f.eks SCA) har latt seg inspirere av historien, men kan ikke sies å være tuftet på vestlige kamp-teknikker, selv om det visuelle ytre i SCA gjerne gir assosiasjoner til middelalderens Europa.

## Eksterne lenker

*
# Krav maga

**Krav Maga** (hebraisk: קְרַב מַגָּע, «kontaktkamp») er et israelsk selvforsvars- og nærkampsystem utviklet for Israels forsvarsstyrker (IDF). Systemet bygger på teknikker fra blant annet aikido, boksing, judo, karate og bryting, og er kjent for vekt på realistiske situasjoner, rask respons og effektiv nøytralisering av trusler.

## Historie

Systemet ble utviklet av Imi Lichtenfeld, født i Budapest og oppvokst i Bratislava. På 1930-tallet organiserte han jødiske idrettsutøvere for å beskytte lokalsamfunn mot antisemittiske angrep. Etter emigrasjon til Palestina på slutten av 1940-tallet underviste han i kampteknikk for jødiske paramilitære grupper og senere IDF, hvor han systematiserte Krav Maga for bruk i både regulære avdelinger og spesialstyrker.

## Filosofi og prinsipper

Fra starten ble Krav Maga designet for hurtig opplæring av vernepliktige. Systemet kombinerer effektive teknikker fra flere kampstiler i et helhetlig selvforsvarssystem. Prinsippene legger vekt på:

* Samtidig forsvar og angrep.
* Aggressivitet og bestemthet som virkemidler for å nøytralisere trusler.
* Angrep mot kroppens mest sårbare punkter (øyne, strupe, skritt, etc.).
* Bruk av tilgjengelige gjenstander som våpen.
* Situasjonsbevissthet og evne til å vurdere fluktmuligheter og ytterligere trusler.

## Bruk og utbredelse

Krav Maga brukes av IDF og israelske sikkerhetsorganisasjoner, samt internasjonalt av politistyrker, spesialstyrker og sikkerhetsfirmaer. Systemet er også tilpasset for sivilt bruk, med fokus på selvforsvar i urbane miljøer. Flere skoler og organisasjoner underviser Krav Maga verden over.

## Referanser
# Bordtennis

Et bordtennisbord med nett
**Bordtennis**, eller **pingpong**, er en av verdens mest populære sporter.

Bordtennis er en racketsport som spilles, vanligvis innendørs, av to (herresingel, damesingel) eller fire (herredobbel, damedobbel, mixed). Spillerne slår med små racketer som består av en treplate som er kledd med pålimt gummi. Spillet foregår på en bordplate med nett på midten. Spillerne slår den lette ballen over nettet som deler spilleflaten i to like store deler. Ballen er en liten hul ball laget av plastikk. Den er hvit eller orange med diameter på 40 mm og vekt 2,7 gram.

Bordtennis spilles som oftest i sett. Man spiller 5 eller 7 sett der man går til 11 poeng. Man må vinne med to poeng i hvert sett.

Spilleområdet bør være minst 10 m langt, 5 m bredt og 4 m høyt.
I mesterskapsklasser skal spilleområdet i de avsluttende runder være minst 12m langt, 6m bredt og 4m høyt.

Bordtennis ble en olympisk sport under Sommer-OL 1988.

På verdensbasis er bordtennis den nest største individuelle idrettsgren med 202 særforbund og ca. 300 millioner aktive spillere. VM i bordtennis er en av verdens største sportsbegivenheter uansett sport og blir tv-sendt til over 350 millioner hjem.

Kina er det verdensledende landet i bordtennis, men også Sveriges herrelandslag er blant de beste.

## Referanser

## Eksterne lenker

* (en) Table tennis – kategori av bilder, video eller lyd på Commons

* (en) Table tennis – galleri av bilder, video eller lyd på Commons
* Norges Bordtennisforbund
# Gongmin av Goryeo

| Gongmin av Goryeo Hangul: 공민왕 (f.: 왕전 tidl. 왕기) Hanja: 恭愍王 (f.: 王顓 tidl. 王祺) RR: Gongmin wang (f.: Wang Jeon tidl. Wang Gi) MR: Kongmin wang (f.: Wang Chŏn tidl. Wang Ki)Konge av Goryeo |
| --- |
|  |
| Født | 王顓 23. mai 1330 Kaesong |
| Død | 27. okt. 1374   (44 år) Kaesong |
| Beskjeftigelse | Monark  |
| Embete | * Wáng (1351–1374)
 |
| Ektefelle | Noguk Sunjeong Royal Consort Jeong-Bi Hye-bi Yi Royal Consort Ik-Bi |
| Far | Chungsuk |
| Mor | Myeongdeok |
| Søsken | Chunghye av Goryeo Prince Yongsan |
| Barn | U av Goryeo |
| Nasjonalitet | Goryeo |
| Gravlagt | Royal Tombs of the Koryo Dynasty |
| Regjeringstid | 1351 - 1374 |
|

---

Gongmin av Goryeo på Commons |

*Cheonsan Daeryeopdo*, «Jakten i himmelens fjell», maleri laget av kong Gongmin.
**Gongmin av Goryeo** (født 1330, død 1374) var den 31. konge av det koreanske kongedømmet Goryeo. Han var andre sønn av kong Chungsuk. I tillegg til flere koreanske navn bar han det mongolske navnet Bayàn Temür (伯顔帖木兒).

## Kunstner

Kong Gongmin er kjent for sine kunstneriske evner og er referert til som en av de beste Goryeo-kunstnerne. Han er også kjent for sine kalligrafiarbeider. Eksempler på hans arbeid er *Cheonsan Daeryeopdo*《천산대렵도(天山大獵圖)》, *Portrett av dronning Noguk*《노국대장공주진(眞)》, *Buddha forlater fjellet*《석가출산상(釋迦出山像)》, *Bilde av Epangpalasset*《아방궁도(阿房宮圖)》, *Hyeonreung Sansudo*《현릉산수도(玄陵山水圖)》, *Dongjabohyeon Yugabaeksangdo*《동자보현육아백상도(童子普賢六牙白象圖)》.

## Trivia

* Det koreanske fjernsynsdramaet *Shin Don* inneholder en beskrivelse av kong Gongmin.
* Filmen «Ssanghwajeom» var inspirert av flere deler av hans liv.

## Referanser
# Rudolph Joseph Rummel

| Rudolph Joseph Rummel |
| --- |
|  |
| Født | 21. okt. 1932 Cleveland |
| Død | 2. mars 2014   (81 år) Kaneohe |
| Beskjeftigelse | Statsviter, historiker, universitetslærer, statistiker  |
| Utdannet ved | Northwestern University (–1963; akademisk grad: ph.d.) University of Hawaii at Manoa |
| Doktorgrads- veileder | Harold Guetzkow |
| Søsken | JoAnn M. Tenorio |
| Nasjonalitet | USA |
| Utmerkelser | Susan Strange Award (1999) |

**Rudolph Joseph Rummel** (født 21. oktober 1932, død 2. mars 2014) var professor i statsvitenskap fra Universitetet i Hawaii. Han er best kjent for sine studier av politiske massemord. Dette kaller han democid. Rummel hevdet at demokrati er en effektiv løsning på dette problemet, da demokratiske nasjoner sjelden dreper egne borgere i stor skala.

I sine studier har Rummel kommet frem til at 262 millioner mennesker har blitt drept som følge av genocid.

## Referanser

## Eksterne lenker

* Rummels nettside
# Keizō Obuchi

| Keizō Obuchi |
| --- |
|  |
| Født | 25. juni 1937 中之条町 (Keiserriket Japan) |
| Død | 14. mai 2000   (62 år) Juntendo University Hospital |
| Beskjeftigelse | Politiker, diplomat, regjeringssjef  |
| Utdannet ved | Q11362875 (1950–) Q114925820 (–1953) Tokyo Metropolitan Kita High School (1953–1956) Waseda University, School of Literature I (1958–1962) Graduate School of Political Science, Waseda University (1963–) |
| Ektefelle | Chizuko Obuchi (1967–2000; avslutningsårsak: personens død) |
| Far | Mitsuhei Obuchi |
| Mor | Chiyo Obuchi |
| Søsken | Mitsuhei Obuchi (eldre bror) |
| Barn | Akiko Obuchi Yūko Obuchi |
| Parti | Det liberaldemokratiske parti |
| Nasjonalitet | Japan |
| Medlem av | Heisei Kenkyūkai |
| Utmerkelser | Storbånd av Krysantemumsordenen Storkors av Solordenen Krysantemumsordenen Ærestegnet for fortjenester Solordenen |
| Japans statsminister |
| 1998–2000 |
| Signatur |
|  |
|

---

Keizō Obuchi på Commons |

**Keizo Obuchi** (1937–2000) var en japansk politiker. Han var Japans 84. statsminister, fra 30. juli 1998 til 5. april 2000.

Obuchi begynte sin politiske karriere da han i 1963 ble valgt til det japanske underhuset som 26-åring. Han var da den yngste noensinne til å velges til parlamentet. Han tok det samme setet som hans far hadde hatt i 38 år.

Obuchi gikk av som statsminister etter å ha fått slag. Han døde kort tid etterpå.

## Referanser

## Eksterne lenker

* (en) Keizō Obuchi – kategori av bilder, video eller lyd på Commons

Denne artikkelen er en **spire**. Du kan hjelpe Wikipedia ved å utvide den.
# Kiyoura Keigo

| Kiyoura Keigo 清浦 奎吾 |
| --- |
|  |
| Født | 27. mars 1850 Kutami |
| Død | 5. nov. 1942   (92 år) Atami |
| Beskjeftigelse | Politiker  |
| Utdannet ved | Kangien |
| Ektefelle | Kiyoura Tōko |
| Nasjonalitet | Japan |
| Gravlagt | Sōji-ji Temple |
| Utmerkelser | Storbånd av Den oppadstigende sols orden Storbånd av Paulowniablomstenes orden Storbånd av Krysantemumsordenen Den hellige skatts orden |
| Japans statsminister |
| 7. januar 1924–11. juni 1924 |
| Forgjenger | Yamamoto Gonnohyōe |
| Etterfølger | Katō Takaaki |
| Signatur |
|  |
|

---

Kiyoura Keigo på Commons |

**Kiyoura Keigo** (opprinnelig **Okubo Fujaku**, født 14. februar 1850, død 5. november 1942) var en japansk politiker som ble utpekt til den 23. statsministeren for Japan i 1924.

Kiyoura og hans regjering i 1924.
Kiyoura var Japans statsminister fra 7. januar 1924 og til 11. juni 1924.

## Liv og virke

### Bakgrunn

Han var den femte sønnen til Okubo Ryoshi, en buddhistisk prest som var abbed av Menshoji-tempelet.

Han studerte ved Hirose Tanso privatskole fra 1865 til 1871. I løpet av denne tiden ble han en nær venn med guvernør Nomura Morihide og han begynte å bruke navnet «Kiyoura Keigo».

### Politikken

I en alder av 27 år sluttet Kiyoura seg til det japanske Justisdepartementet. I 1884 ble han i en alder av 34 år utnevnt til øverste sjef for landets politistyrker. Han satt senere som justisminister under flere statsministere, og var med på mer moderne straffesaksprosedyrer. Han var en nær alliert av Yamagata Aritomo.

I 1914 takket Kiyoura nei til utnevnelse til statsminister, han ville ikke på grunn av den da pågående Siemensskandalen en korrupsjonssak som involverte den japanske marine.

Kiyoura kunne ikke avslå den neste gang: Han ble i 1924 av keiseren utnevnt til den neste statsministeren for Japan etter at Gonnohyoe Yamamoto måtte gå av i 1924 etter Toranomohendelsen, et forsøk på å myrde Hirohito, da regent i keiserens sted. Han ble imidlertid kraftig motarbeidet og fikk nesten ingenting vedtatt, og ble allerede etter fem måneder, i juni samme år, erstattet av Takaaki Kato som satt i dette embetet frem til 1926.

Kanskje den viktigste hendelsen i Kiyuora Keigos periode som statsminister var det kongelige bryllupet til kronprins Hirohito (den fremtidige keiser Showa) og hans forlovede Nagako Kuniyoshi, som ble avholdt den 26. januar 1924.

I november 1928 ble han gitt tittel som greve *(hakushaku)*.

Kiyoura Keigo døde i november 1942, da han var 92 år gammel.

## Referanser

## Eksterne lenker

* (en) Keigo Kiyoura – kategori av bilder, video eller lyd på Commons